শ্রদ্ধার সঙ্গে স্মরণ করবে জাতীয় বীরদের। যারা এক সাগর রক্তের বিনিময়ে আমাদের হাতে তুলে দিয়েছে এক স্বাধীন ভূখণ্ড, উপহার দিয়েছে স্বাধীনতার সূর্য, আজ তারা কোথায়- কোটি বাঙালির প্রাণের এ প্রশ্ন অক্ষরের ক্যানভাসে প্রেম দিয়ে এঁকেছেন ছন্দের জাদুকর হাফেজ আহমাদ উল্লাহ। ‘বন্দী পাখি মুক্ত করে/উড়িয়েছিল যাঁরা/জানতে আমার ইচ্ছে করে/কেমন আছে তারা?/বিজয় দিবস পালন করি/ষোলই ডিসেম্বর/বুকের রক্তে করল যারা/দিনটাকে অমর-/জানতে আমার ইচ্ছে করে/আজকে তারা কই?/এই দেশ এই মাটি ওদের/ভুলবে না নিশ্চয়ই।